ADVANC จ่ายค่าไลเซ่นส์คลื่น 2600 MHz งวดแรก 2 พันลบ.พร้อมรับใบอนุญาตเป็นรายแรก!
ADVANC จ่ายค่าไลเซ่นส์คลื่น 2600 MHz งวดแรก 2 พันลบ.พร้อมรับใบอนุญาตเป็นรายแรก!
ADVANC จ่ายค่าไลเซ่นส์คลื่น 2600 MHz งวดแรก 2 พันลบ.พร้อมรับใบอนุญาตเป็นรายแรก!
21 ก.พ. 2563

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ เอไอเอส เปิดเผยว่า บริษัท แอดวานซ์ ไวร์เลส เน็ทเวอร์ค (AWN) ในกลุ่มเอไอเอส นำโดยนายสมชัย เลิศสุทธิวงค์ ประธานเจ้าหน้าที่บริหาร เข้าชำระเงินค่าประมูลใบอนุญาตคลื่นความถี่ย่าน 2600 MHz งวดที่ 1 จำนวน 2,093,027,000 บาท (รวมภาษีมูลค่าเพิ่ม) จากราคาประมูลทั้งหมด 20,930,270,000 บาท (รวมภาษีมูลค่าเพิ่ม) พร้อมด้วยหนังสือค้ำประกัน โดยมีนายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เป็นผู้รับมอบ ณ สำนักงาน กสทช.
ทั้งนี้ ในเวลา 14.00 น. ADVANC รับมอบใบอนุญาตคลื่นความถี่ 2600 MHz จาก กสทช.
อนึ่ง จากการเข้าร่วมประมูลใบอนุญาตให้บริการ 5G เมื่อวันที่ 16 ก.พ.63 เอไอเอส ได้รับการจัดสรรคลื่นความถี่ ดังนี้
– คลื่นความถี่ 700 MHz จำนวน 1 ชุด (2 x 5MHz) รวม 10 MHz ช่วงความถี่วิทยุ 733 – 738 MHz และ 788 – 793 MHz
– คลื่นความถี่ 2600 MHz จำนวน 10 ชุด รวม 100 MHz ช่วงความถี่วิทยุ 2500 – 2600 MHz
– คลื่นความถี่ 26 GHz จำนวน 12 ชุด รวม 1200 MHz ช่วงความถี่วิทยุ 25.2 – 26.4 GHz
ดังนั้น เอไอเอส จะถือครองคลื่นความถี่ในการให้บริการ 4G และ 5G มากที่สุดในอุตสาหกรรม รวมทั้งสิ้น 1420 MHz (ไม่รวมความร่วมมือกับพาร์ทเนอร์) พร้อมประกาศเดินหน้าพัฒนาเครือข่าย 5G ที่ดีที่สุดทั่วประเทศเป็นรายแรก วางแผนงบลงทุนเบื้องต้น 10,000-15,000 ล้านบาทในช่วง 12 เดือนข้างหน้า
   